Strandlykkja kirke

Strandlykkja kirke er en langkirke fra 1915 i Stange kommune, Innlandet fylke. Det ligger en kirkegård i tilknytning til kirken.

Byggverket er tegnet av arkitekt Haldor Larsen Børve og er av tømmer og har 90 sitteplasser, inkludert galleriet. Kirken ble opprinnelig titulert som kapell, men fikk kirketittel til hundreårsjubileet i 2015.Tangen menighet i anledning hundreårsjubileet. 

Historie
Kirken ble utskilt fra Strandløkken gård. Ved siden av tomten bekostet gårdeieren, Berte Marie Strandløkken, også kirkens orgel. Kapellet ble innviet 12. august 1915. Arkitekturen er stavkirkeinspirert med takutspring og «staver» i hjørnene. Fasadepanelet imiterer rundtømmer. Inne i også inspirasjonen fra stavkirkearkitektur synlig, med bueganger og andreaskors.

Ved innvielsen var det bare et nakent kors ved alteret. Altertavlen kom til kort tid senere. Den ble laget av Anders Harbo-Ree og Kristian Godager. Kommunen bidro med materialer. Prekestolen ble ifølge kirkeleksikonet plassert samme høst som innvielsen. Døpefonten er fra 1861. Den ble laget av Simen Hammerstad opprinnelig til Tangen kirke, som ligger i samme sogn.

I januar 2017 ble det alt kirkesølvet stjålet fra kirken.stangeavisa.no (18. januar 2017): Alt kirkesølvet er stjålet fra Strandlykkja kirke , hentet 30. mai 2019 Dette ble gjenfunnet av Martin Mostue den 7. april 2019. Han var leder i Romedal og Stange sauebeitelag, og var ute for å inspisere viltgjerdet mot E6 da han fant både døpefont og annet av kirkesølvet.

Trefninger under krigen
I dagene 14. til 17. april 1940 var det skarpe kamphandlinger i Strandlykkja. Kapellet ble liggende i ildlinjen og veggene ble gjennomhullet av kulehull. I dagene etterpå flyttet slaget seg over isen på Mjøsa og nordover. De drepte ble fraktet tilbake til Strandlykkja kapell. Tross for skadene på bygget var kapellet et viktig samlingssted i tiden etter krigshandlingene, som hadde tatt hardt på lokalbefolkningen. Under begravelsene som fulgte bar pastor Alf Hauge prestekjolen som også hadde kulekull.Oppslag på informasjonstavle ved kirken 

Seks nordmenn mistet livet under kamphandlingene:
 Harald Edgar Kristiansen, 24 år, fra Vestre Toten
 Trygve O. Hansen, 23 år, fra Gjøvik
 Harald Davidson, 23 år, fra Gjøvik
 Erland Andreassen, 23 år, fra Løten
 Ottar Nytrøen, 20 år, fra Furnes
 Ole Gustavsen Skåkberget, 33 år, fra Grue

 Referanser 

 Litteratur 



 Eksterne lenker 



Kategori:Kirker i Stange
Kategori:Kirker i Hamar domprosti
Kategori:Kulturminner i Stange
Kategori:Norske kirker fra 1915
Kategori:Haldor Larsen Børve
Kategori:Langkirker i Hamar bispedømme